tomron87/hebrew-wikipedia-sentences-corpus huggingface dataset:
הפורמט החדש משך מספר כותבים שבדרך כלל לא מקושרים עם קומיקס.
החשוב שבהם הוא סמואל דלאני, שכתב שתי חוברות בסדרה.
בשנות ה-70 המוקדמות קיבלה דיאנה בחזרה את כוחותיה ואת תלבושתה.
לחלק מחזרתה אחראית פעילת זכויות האדם גלוריה סטיינם, שגדלה על הרפתקאותיה של וונדר וומן ונפגעה לראות את גיבורת העל המפורסמת ביותר גוועת ללא כוחותיה.
הגיליון הראשון של מגזין Ms.
מציג את וונדר וומן בתלבושת שנות ה-40 שלה על העטיפה ומכיל מאמר על הדמות.
אירוני, משום שהשינוי בפורמט היה במקור הכרה בתנועת הפמיניזם.
עידן האי צ'ינג, חרף המחלוקת, המשיך לצבור תאוצה, גם בשנים שבאו לאחר מכן, בקומיקס ובעיבודים קולנועיים.
העונה השנייה וכן השלישית של סדרת הטלוויזיה בכיכובה של לינדה קרטר שאלו מאפיינים בולטים מדמות דיאנה בשנות ה-70.
הכותב והעורך רוברט קניגר שב למקורותיה של הדמות, ולמשך השנה הראשונה הוא הסתמך על סיפורים מתור הזהב.
לאחר מכן, בסדרת חוברות שנמשכה תקופה של שנתיים תואר ניסיונה של וונדר וומן להתקבל מחדש לליגת הצדק ממנה פרשה.
כדי להוכיח את עצמה, עברה 12 "מבחנים" (אנלוגיה למבחניו של הרקולס), כשעל כל אחד מהם פיקח חבר צוות אחר.
לאחר חזרתה של וונדר וומן לליגת הצדק, DC קומיקס הזמינו שינוי פורמט נוסף.
הפופולריות של סדרת הטלוויזיה בכיכובה של לינדה קרטר, שהתרחשה במלחמת העולם השנייה, הביאה לכך שהקומיקס יתרחש גם הוא בזמן זה הודות לעקרון ה"רב-יקום" שוונדר וומן "המקורית" של שנות הארבעים וזו של שנות השבעים חיו בשני יקומים מקבילים.
מאוחר יותר, כשסדרת הטלוויזיה שינתה את זמן התרחשותה לשנות ה-70, עשה כך גם הקומיקס.
בסוף שנות ה-70 נהרג סטיב טרבור בשנית.
בתחילת שנות ה-80 נכתב סיפור מקורה של הדמות פעם נוספת על ידי ג'רי קונוויי.
הודות לעקרון ה"רב-יקום", סטיב טרבור הוחזר לחיים והתרסק שוב באי גן העדן.
החל מחוברת Wonder Woman #288 (פברואר 1982), השתנתה תלבושתה של וונדר וומן וכן הוצג הסמל המסחרי החדש של הדמות על העטיפה, בצורת WW מסוגנן.
וונדר וומן מתור הארד נלחמה מספר קרבות אפיים וראתה מספר כותבים נוספים עד לחתונתה עם סטיב טרבור בחוברת האחרונה, Wonder Woman #329 (פברואר 1986).
כתוצאה מהשינויים שנעשו באירוע הקרוסאובר המשבר בעולמות האינסופיים, קיומם של וונדר וומן וסטיב טרבור מארץ-2 נמחקו כליל מעל דפי ההיסטוריה.
וונדר וומן מארץ-2 לא נהרגה בסיפור זה, אלא חזרה בזמן לתקופת יצירתה, בכך התאפשר האתחול המחודש לסדרה.
ב-1987, החזיר הכותב גרג פוטר את הדמות ליקום DC, ובמשך מספר חודשים תכנן וכתב את עלילות הדמות עם העורך ג'ניס רייס, ושאב מחקרים מהמיתולוגיה היוונית.
עם תחילת הסדרה הצטרף אליו ג'ורג' פרז כצייר ועוזר כותב.
בחוברת השנייה של הסדרה עזב פוטר את מלאכת הכתיבה ופרז הפך לכותב היחיד.
הקוראים והמבקרים ראו את תקופתו של ג'ורג' פרז כאחת מנקודות השיא של וונדר וומן.
בבריאתה החדשה, וונדר וומן הייתה דיאנה, נסיכה ושליחה מאי גן עדן לעולם בני האדם.
יופייה היה מהמם, כמתנה מהאלה אפרודיטה, וחוכמתה הייתה כשל אתנה.
מהרה היא שאבה את כוחה, מהסטיה את ידידותה לאש ומארטמיס את אחדותה עם חיות הפרא ואינסטינקטים של ציידת.
היא לא שמרה את זהותה בסוד, ולא הייתה גיבורת העל הראשונה.
דיאנה דיברה בשפת אבותיה בלבד, וריאציה של יוונית קלאסית, ולמדה אנגלית רק כשהגיעה לאמריקה.
בכל זאת, דיאנה אומנה כלוחמת והשתמשה בכוח קטלני ללא נקיפות מצפון כשהיה צורך בכך.
בתקופתו של פרז, דיאנה התמודדה עם מלחמות, אי-צדק, אי-שוויון, מוות וקונפליקטים המערבים את האלים היווניים.
דמויות המשנה של הקומיקס השתנו גם הן.
לדוגמה, סטיב טרבור נהיה לקצין חיל האוויר והיה מבוגר בהרבה מדיאנה.
כך נמנע הרומן המסורתי בין השניים.
במקום זאת, היה סטיב טרבור מעורב בקשר רומנטי עם אטה קנדי, שהפכה לשוטרת צבאית מבוגרת.
אויבתה של דיאנה, הצ'יטה, שונתה לאישה היכולה להפוך לחתולה פראית דמוית אדם, יצור המהווה יריב ראוי אפילו לדיאנה.
לאחר שפרז עזב את הסדרה, כותבים ואומנים רבים ניסו ללכת בדרכו וחיקו את עבודתו על הדמות, במידת הצלחה משתנה.
ויליאם מסנר לואבס כתב את הדמות נאמנה למקור, והציג את דמותה של האמזונה אדומת השיער ארטמיס, שלקחה על עצמה את זהותה של וונדר וומן לפרק זמן קצר.
אולם, האיורים הציגו את האמזונות בתלבושות מצומצמות ובתנוחות מיניות, מה שיצר ביקורת פמיניסטית.
מאוחר יותר ניסה הכותב והצייר ג'ון ביירן להחזיר את הסדרה ליסודותיה, וזכה לביקורות מעורבות מהקהל.
הכותב והצייר פיל חימנז יצר סדרה שדומה בדרכים רבות לזו של פרז, בעיקר בגלל קווי הדמיון בין איורי השניים.
וונדר וומן לקחה תפנית אפלה במהלך שנת 2005, באירוע המשבר האינסופי.
חוברת #219 בסדרה (החוברת התקשרה למיני סדרה Omac Project, המקדימה את המשבר) הסתיימה כשוונדר וומן חנקה למוות את מקסוול לורד במטרה לשבור את שליטתו על סופרמן.
הפעולה הזאת באה בניגוד למסורת ארוכת השנים של הדמות, שהתנגדה להרג.
פעולה זאת, ואלו שבאו אחריה, סיימו את חברותה עם סופרמן ובאטמן, ומעמדה נהיה מפוקפק בעיני רוב הגיבורים.
העמוד האחרון של Omac Project הראה את Brother Eye משדר לכל העולם קטע ווידאו של וונדר וומן רוצחת את מקסוול לורד, כשאחריו מופיעה המילה רצח.
בחוברת #221, וונדר וומן מגנה על עצמה ממספר אומקים שתקפו אותה בביתה.
במהלך החוברת, היא מגיעה לבית החולים כדי לעזור לנער פצוע, וצופה באנשים הרואים את הווידאו ומגיבים לו בפחד.
Brother Eye הצליח להרוס את האמון שהיה לעולם בה.
בתחילת המשבר האינסופי, סופרמן ובאטמן מפקפקים בה.
הראשון רואה בה רוצחת בדם קר, ואילו השני רואה בה את התבטאות המחשבה שגרמה למספר חברי ליגת הצדק למחוק את זכרונותיהם של נבלים.
כדי להרע את המצב, ב-Brother Eye ,Infinite Crisis #2 מתנקם בה על הרצח של מקסוול לורד, ומוציא לפועל את השלב האחרון בפרויקט "אמת וצדק", הכולל פלישה לארץ האמזונות והשמדתן תוך ניצול כל אומק שנותר.
דיאנה וחברותיה האמזונות, כעת מנוכרות מהעולם שבחוץ, נלחמות על חייהן.
ב-Infinite Crisis #3, האמזונות מוכנות להשמיד את כל האומקים בעזרת נשק חדש ורב עוצמה.
אך במהלך הקרב דיאנה מבינה ש-Brother Eye צופה ומשדר, והפעלת אלימות כה הרסנית מול תושבי העולם רק תחמיר את השלכות רצח מקסוול לורד.
לאחר שהנשק The Purple Ray of Death מנוצל פעם אחת, וונדר וומן משכנעת את האמזונות לכבות אותו.
היא קוראת לאלאנה, שמנהיגה את אי גן-העדן ואת האמזונות הנותרות לעבור לממד אחר.
וונדר וומן, מצדה, מחליטה שלא להצטרף אליהן, ונשארת להילחם באומקים לבדה.
בשנים 1975–1979 עובדה דמותה של וונדר וומן לסדרת טלוויזיה בלייב אקשן בשם "אשת חיל" בכיכובה של לינדה קרטר.
בעונתה הראשונה של הסדרה תוארו הרפתקאותיה בתקופת מלחמת העולם השנייה, ולאחר מכן עודכנו לזמן הווה.
סרט הנפשה בשם "וונדר וומן" נעשה על הדמות במרץ 2009 בדיבובה של קרי ראסל.
וונדר וומן היא אחת מדמויות DC קומיקס במשחק המחשב מורטל קומבט נגד יקום DC (2009) הנלחמות נגד דמויות מורטל קומבט.
השחקנית הישראלית גל גדות לוהקה בשנת 2013 על ידי הבמאי זאק סניידר לתפקיד וונדר וומן ביקום הקולנועי של DC.
ב-2 ביוני 2017 יצא לאקרנים הסרט "וונדר וומן" בבימויה של פאטי ג'נקינס ובהפקתם המשולבת של צ'ארלס רובן, דבורה סניידר וזאק סניידר.
לצד גל גדות בתפקיד וונדר וומן, שיחקו גם כריס פיין בתפקיד סטיב טרבור, קוני נילסן בתפקיד המלכה היפוליטה ולוסי דייוויס בתפקיד אטה קנדי.
סרט ההמשך "וונדר וומן 1984" יצא לאקרנים ולשירות הסטרימינג HBO Max ב-25 בדצמבר 2020 לאחר שתוכנן לצאת לאקרנים ויציאתו נדחתה מספר פעמים בעקבות מגפת הקורונה.
סרט הנפשה נוסף בשם וונדר וומן: השושלת ממשיכה נעשה על הדמות באוקטובר 2019 בדיבובה של רוזריו דוסון
באוקטובר 2016, לכבוד 75 שנה ליצירת הדמות הכריז האו"ם על וונדר וומן כשגרירה של כבוד להעצמת נשים ונערות, אך כעבור חודשיים חזר בו הארגון מהכרזה עקב מחאה על השימוש במיניותה של הדמות.
רובע ווֹנְדְסְוֶורְתְ' של העיר לונדון הוא אחד מרובעי העיר לונדון.
הרובע נמצא בדרום מערב העיר, ומהווה חלק מלונדון הפנימית.
רובע וונדסוורת' הוקם בשנת 1965 מכוח חוק השלטון בלונדון 1963 מאיחודם של הרובע המטרופוליני של בטרסי, הרובע המטרופוליני של וונדסוורת' למעט אזור קלפהאם וסטריטהאם שהועברו לרובע למבת'.
הרובע קרוי על שם נהר הוונדל הזורם דרכו.
רובע וונדסוורת' גובל ברובע למבת' במזרח, ברבעים מרטון וברובע המלכותי קינגסטון שעל התמזה מדרום, ברובע ריצ'מונד שעל התמזה במערב, ובצפון בנהר התמזה שמעברו השני מצויים הרבעים האמרסמית' ופולהאם, הרובע המלכותי של קנזינגטון וצ'לסי והסיטי של וסטמינסטר.
על פי מפקד שנערך בשנת 2001, ברובע מתגוררים 260,380 תושבים, מהם 78% לבנים, 9.6% שחורים (ממוצא אפריקאי או קריבי) ו-6.9% ממוצא אסייתי.
ראש העיר הנבחר הראשון של הרובע היה סר לוק בראון (סוחר אופיום) שנבחר כראש עיריית הרובע בשנת 1900. ראשי תיבות שמו של בראון מופיעות על השרשרת הרשמית של ראש עיריית הרובע.
ראש העיר הנוכחי הוא חבר המועצה סטיוארט תום, שנבחר מאזור בחירה פיירפילד.
ראש העיר עומד בראש מועצה מבצעת בה חברים תשעה חברים ממועצת הרובע (כולם מהמפלגה השמרנית).
בראש המועצה המבצעת עומד חבר מועצת הרובע אדוארד ליסנר.
רובע וונדסוורת' מנוהל על ידי מועצת הרובע, בה חברים 60 חברי מועצה - כל אחד 20 אזורי הבחירה של הרובע (wards) שולח 3 חברים למועצה.
בבחירות שנערכו בשנת 2006, נבחרו 51 חברי מועצה מהמפלגה השמרנית ו-9 ממפלגת הלייבור.
למפלגה השמרנית רוב במועצת הרובע מאז שנת 1978.
רובע וונדסוורת' מחולק לשלושה אזורי בחירה של הפרלמנט הבריטי: בטרסי (Battersea), פאטני (Putney) וטוטינג (Tooting).
חמישה גשרים מקשרים את רובע וונדסוורת' הנמצא דרומית לנהר התמזה, לרבעים המצויים מעברו הצפוני של הנהר (ממורד הנהר למעלה הנהר):
מספר גשרים חוצים את נהר הוונדל העובר דרך מרכז העיירה וונדסוורת' טאון, ומחלק את הרובע לשניים.
ברובע פועלת מערכת הרכבת הלאומית של בריטניה: קו רכבות סאות' וסט המגיע לתחנת ווטרלו עוצר בתחנת ארלספילד (Earlsfield), פאטני (Putney), קווינסטאון רוד (Queenstown Road), וונדסוורת' טאון (Wandsworth Town), ותחנת צומת קלפהאם (Clapham Junction) - החשובה בתחנות הרובע.
קו הרכבות סאות'רן היוצא מתחנת ויקטוריה מגיע אף הוא לתחנת צומת קלפהאם (הקו עוצר בתחנות בלהאם (Balham), באטרסי פארק (Battersea Park), ו-וונדסוורת' קומון (Wandsworth Common).
קו דיסטריקט של הרכבת התחתית של לונדון עוצר בתחנות מזרח פאטני (East Putney) וסאות'פילד (Southfields), וקו נורת'רן של הרכבת התחתית עוצר בתחנות בלהאם (Balham), דרום קלפהאם (Clapham South), טוטינג בק (Tooting Bec), וטוטינג ברודוויי (Tooting Broadway).
ברובע ממוקמים הפארקים פארק באטרסי (ובו פגודת השלום), קלפהאם קומון ווונדסוורת' קומון.
כמו כן ממוקם ברובע מרכז האמנויות בטרסי.
לרובע וונדסוורת' עיר תאומה אחת:
וונדרינו ארנה הוא אולם מקורה הממוקם בעיר קיל שבגרמניה.
האולם מארח אירועי כדוריד וקונצרטים ומכיל 10,250 מושבים.
האולם מסוגל לקלוט 13,500 צופים.
בניית האולם החלה ב-1950 ונמשכה כשנתיים.
האולם נחנך ב-17 ביולי 1951, אף שבנייתו באותה עת טרם הושלמה.
עם השנים הורחב וחודש האולם מספר פעמים.
בשנת 2001 עבר האולם "מתיחת פנים" נוספת, לרגל 50 שנים לבנייתו.
ב-1 בינואר 2008 רכשה חברת שפארקסן-פיננס את הזכויות על השם ושינתה את שמו מאוסטסיהל (Ostseehalle) לשפארקסן ארנה.
וונדר מן הוא דמות בדיונית של גיבור-על (לעיתים נבל-על) המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת The Avengers #9 מאוקטובר 1964 ונוצרה על ידי הכותב סטן לי והמאייר ג'ק קירבי.
וונדר מן הוא האלטר אגו של סיימון ויליאמס, בנו של תעשיין עשיר, אשר ירש את מחסן הנשק שבבעלות אביו לאחר מותו.
אולם, רווחי החברה צנחו בעקבות התחרות עם "תעשיות סטארק".
הוא מנסה למעול בכספי החברה, אך נתפס ונכלא.
סיימון מאשים בכך את סטארק, ומסכים לעסקה עם ברון זמו שתאפשר לו להסתנן לשורות קבוצת האוונג'רס.
הוא משנה צורה לישות על-אנושית המונעת בידי אנרגיה יונית.
ברון זמו משתמש בשירותיו של סיימון - אותו הוא מכנה "וונדר מן" - לתועלתו הזדונית, תוך שהוא מזהיר אותו שעליו להזריק לעצמו מנות של נסיוב כדי לשרוד, שאותו מחזיק זמו.
בהמשך, סיימון מוחזק בהקפאה קריוגנית למשך שנים.
במהלכה, אולטרון - יצירתו המרושעת של הנרי פים - גונב את גלי המוח שלו לשימוש באנדרואיד ויז'ן.
הוא מוחזר לחיים והופך לכלי משחק בידיהם של אחרים, ביניהם הנבלים קאנג הכובש, הלייזר האנושי, בלאק טאלון וגרים ריפר.
הוא בוחר לבסוף להישאר עם האוונג'רס.
במהלך אירועי "מלחמת האזרחים", סיימון משוחד לעבוד עבור סוכנות S.H.I.E.L.D לצד אלה התומכים בחוק רישום העל-אנושיים, ומגויס לקבוצת האוונג'רס העוצמתיים של טוני סטארק.
הוא החל במערכת יחסים רומנטית עם מנהיגת הקבוצה, קרול דנברס.
עם הקמתה של קבוצת האוונג'רס האפלים באירועי "שלטון אפל", נורמן אוסבורן מוציא את וונדר מן לפרישה.
וונדר מן הצטרף לקבוצת האוונג'רס המופלאים, ונהרג בחוברת Uncanny Avengers #14 מנובמבר 2013, כשהעביר את כל האנרגיה שלו למכשפת השני.
הוא חזר לחיים, אך נותר תקוע במוחה של רוג.
במהלך משימתם של האוונג'רס המופלאים לחילוץ מכשפת השני ואחיה, קוויקסילבר, ויליאמס הופרד מרוג בידי מדעניו של הוד התפתחותו ועזב את הקבוצה.
סיימון ויליאמס השיג את כוחותיו העל-אנושיים עקב טיפולים כימיים וקרינת אנרגיית "יוניק" שהופעלה בידי הברון זמו, והעניקה לו כוח על אנושי: מהירות, סיבולת, עמידות, זריזות ורפלקסים.
בעוד שהמטרה הראשונית של זמו היא להשתמש בטיפולי האנרגיה "יוניק" כדי להפוך את וונדר מן ל"שווה ככל נוקם אחר", הטיפולים שלו עלו על ציפיותיו והעניקו לוונדר מן כוח דומה לזה של ת'ור.
בחוברת הקומיקס "Avengers: The Children's Crusade #3", קפטן אמריקה מתאר את וונדר מן כבעל כוח ברמה מאוד גבוהה, כרמת המפקד.
הטיפולים של זמו גם מעניקים וונדר מן חוסר פגיעות וירטואלית, פיזיות משופרת המשולה לסיבולת רבה יותר, זריזות, מהירות, רפלקסים מיידיים, ואת עצם העובדה שהוא בן אלמוות.
זמו גם מצמיד את וונדר מן עם חבילת רקטות בחגורתו כדי להעניק לו גם יכולת תעופה.
לפני מותו בידי הקרי, גילה וונדר מן יכולות חדשות.
בשנותיו הראשונות, ויליאמס לבש לפעמים מנגנון המופעל על אנרגיה "יוניק" שאפשר לו תעופה מדומה.
במהלך הקריירה שלו הוא הרוויח מעוף אמיתי ללא צורך במערכת דחף.
יכולות נוספות שהיו לו כוללות פליטת כוח או קרני להבה מידיו ומעיניו.
החלפת צורתו הפיזית בדרכים שלא התגלו, או שינוי גודלו (מאפשר לו לגדול גבוה יותר מיריבו גוליית).
מניעת האנרגיה ביד כדי להגביר את כוח ההשפעה של המכות הפיזיות שלו.
הוא יכול אפילו להעניק כוחות-על לאנשים שאינם בעלי כוח על-ידי הענקת הכוח היוני שלו עליהם ויכול באותה קלות לספוג אותו בחזרה לתוך עצמו, שכן הדבר מחליש במידת מה את היכולות העל-אנושיות שלו.
סיימון הוא לוחם יוצא דופן, לאחר שקיבל הכשרה של הנוקמים בקרב בו ניכר כי היה סיימון אינו חמוש נגד קפטן אמריקה.
בעל תואר מתקדם בהנדסת חשמל, פעלולן מנוסה ושחקן מוכשר.
הוא גם עשיר במיוחד, בהיותו הבעלים של חברת הנשק הפרטית שלו וכן כוכב קולנוע מצליח.
וונדר גירל היא דמות בדיונית של גיבורת-על המופיעה בחוברות הקומיקס ביקום DC של DC קומיקס.
הדמות המקורית הייתה גרסה צעירה יותר של וונדר וומן, והיא הופיעה לראשונה בחוברת Wonder Woman #23 ממאי 1947 ונוצרה על ידי הכותב רוברט קניגר.
שתי הדמויות שבאו בעקבותיה היו ממשיכות דרכה של וונדר וומן, והיו חברות בגלגוליה השונים של קבוצת הטיטאנים הצעירים.
וונדר גירל היא האלטר אגו אותו חלקו שלוש דמויות - הנסיכה דיאנה, דונה טרוי וקאסי סנדמארק.
דמותה של דונה טרוי מדורגת במקום ה-93 ברשימת גיבורי-העל הגדולים, לפי אתר IGN.
וונדר גירל של תור הזהב
אף על פי שבתחילה לא נודעה בזהות וונדר גירל, וונדר וומן הופיעה בגרסה צעירה כחלק מסיפור המקור שלה בהופעתה הראשונה בתור הזהב של הקומיקס.
הנסיכה דיאנה בגיל העשרה הופיעה בסיפור צדדי של החוברת Wonder Woman #23 ממאי 1947. הכינוי 'וונדר גירל' הופיע בשכתוב מחודש שנעשה לדמות בתור הכסף בכתיבתו של רוברט קניגר.
נקבע כי היא נולדה עוד לפני שהאמזונות התיישבו באי פרדייז.
וונדר גירל של תור הכסף
בעקבות הסערה שעורר פרסום ספרו של פרדריק ורתהם "פיתוי התמימים", אשר קרא להטלת צנזורה על שוק הקומיקס, חברת DC קומיקס ביקשה לשרטט את דמותה של וונדר וומן בדרך שלא תרמז על לסביות.
אחותה הצעירה של וונדר וומן, דונה טרוי, הוצגה לראשונה כוונדר גירל בחוברת The Brave and the Bold #60 מיולי 1965, כחברה בקבוצת גיבורי-העל הצעירים "הטיטאנים הצעירים".
חבריה כללו את רובין (דיק גרייסון), קיד פלאש ואקוולאד, שותפיהם הצעירים של באטמן, פלאש ואקוומן, בהתאמה.
הכותב מארב וולפמן והמאייר גיל קיין יצרו לדמותה סיפור מקור, שבו נקבע כי היא יתומה שאינה ילידת האמזונות, שניצלה בידי וונדר וומן מבניין דירות שעלה באש.
וונדר וומן לא מצאה את הוריה או את משפחתה, ולכן לקחה אותה איתה לאי פרדייז, שם ניתנו לצעירה כוחות-על.
היתומה הצעירה עטתה על עצמה תלבושת גוף בצבעי אדום, פיזרה את שיערה ונטלה את הזהות וונדר גירל, כשזהותה הסודית היא דונה טרוי.
טרוי נשארה עם חברי הטיטאנים הצעירים עד לביטולו של הכותר בחוברת מספר 43 (פברואר 1973).
הסדרה הורצה מחדש החל מחוברת מספר 44 בנובמבר 1976, עד שבוטלה בשנית בחוברת מספר 53 (פברואר 1978).
דונה טרוי והאחרים - שכבר לא היו צעירים - הלכו איש איש לדרכם.
בעקבות אירועי המשבר בעולמות האינסופיים, סיפור מקורה של הדמות שוכתב מחדש פעם נוספת.
היא הוצגה מחדש בתחילתו של הכרך השני לסדרת וונדר וומן כתושבת תמיסקירה (אי פרדייז לשעבר).
מתברר כי היא ניצלה מאש בידי ריאה, חברת טיטני המיתולוגיה, וכי היא חלק מתריסר יתומים שגודלו בידי הטיטאנים כמושיעיהם לעתיד.
לאותם "זרעי הטיטנים" ניתנו כוחות-על ונקראו על שם ערים יווניות קדומות.
טרוי נקראה לעזור לריאה במלחמתם נגד ספרטה, אחת מהתריסר אשר נדחפה לכדי שיגעון ורצחה את שאר היתומים כדי לאסוף את כוחם ולהשמיד את טיטני המיתולוגיה.
לאחר מכן, טרוי משנה את זהותה לטרויה, משנה את תלבושתה, ומקבלת מתנות מיסטיות מטיטני המיתולוגיה.
לאחר האתחול המחודש של יקום DC, דונה טרוי נראית כבתה של מנהיגת מרד האמזונות נגד מלכתם, דיאנה פרינס/וונדר וומן.
היא נראתה בתלבושת דומה לזו של וונדר וומן, מוכתרת כמלכת תמיסקירה.
במהלך אירועי שכתוב הכותרים "לידה מחדש", היא הצטרפה לקבוצת הטיטאנים של וולי וסט כדי למצוא את מקור שינוי המולטי-יקום.
וונדר גירל של העידן המודרני
וונדר גירל השלישית, קאסי סנדמארק, היא בתם של הארכאולוגית הלנה סנדמארק ושל אבי האלים זאוס.
בעקבות קרב בין וונדר וומן לבין כפילו של דומסדיי, קאסי הגיעה לעזרתה לאחר שיצרה לעצמה תלבושת והשתמשה בממצאי קסם כדי להעניק לה כוחות-על (ביניהם הסנדלים של הרמס וכפפת השריון של אטלס).
בהמשך, קאסי ביקשה מזאוס להעניק לה כוחות-על אמיתיים.
היא הצטרפה לקבוצות העל "צדק צעיר" והטיטאנים הצעירים.
לאחר אירועי המשבר האינסופי, האלים האולימפיים עזבו את יקום DC, וזאוס הפשיט את קאסי מכוחותיה.
אולם, היא קיבלה בחזרה את כוחותיה על ידי ארס, לאחר שהבטיחה לו את שירותיה.
קאסי סנדמארק מופיעה לאחר האתחול המחודש של יקום DC בחוברות הטיטאנים הצעירים.
בשנת 2020 פורסם כי אולפני האחים וורנר מפתחים עבור רשת The CW סדרת דרמה המבוססת על הדמות ותתמקד ביארה פלור, נערה לטינית מברזיל שמגלה שהיא וונדר גירל.
זוהי תהיה סדרת גיבורי העל הראשונה בה מככבת גיבורה לטינית ביקום DC.
וונדר וומן הוא סרט גיבורי-על אמריקאי משנת 2017 המבוסס על גיבורת-העל וונדר וומן מבית DC קומיקס.
הסרט בוים על ידי פאטי ג'נקינס לפי תסריט מאת זאק סניידר ואלן היינברג, והוא הופץ על ידי האחים וורנר.
זהו הסרט הרביעי ביקום הקולנועי של DC.
עלילת הסרט עוקבת אחרי דיאנה (גל גדות), נסיכת האמזונות שגדלה באי המבודד תמיסקירה, כשהיא יוצאת לעצור את מלחמת העולם הראשונה לאחר שהטייס האמריקאי סטיב טרבור (כריס פיין) מתרסק באי ומיידע אותה בדבר המלחמה.
הסרט עלה לאקרנים ב-2 ביוני 2017 בארצות הברית, וב-31 במאי 2017 בישראל.
כמו כן, הדינמיקה בין גל גדות כוונדר וומן וכריס פיין כסטיב טרבור בסרט זכתה לתשבחות.
הסרט זכה בשלושה פרסי בחירת הנוער לשנת 2017 בקטגוריות הסרט הטוב ביותר, השחקן הראשי הטוב ביותר (פיין) והשחקנית הראשית הטובה ביותר (גדות).
בנוסף, זכה הסרט בפרס הוגו לפרזנטציה הדרמטית הארוכה הטובה ביותר.
הסרט הפך לשובר קופות וגרף כ-1.6 מיליארד דולר אל מול תקציב הפקה של 149 מיליון דולר.
זמן מה לאחר הקרב המשותף שלהם נגד דומסדיי, דיאנה מקבלת מברוס ויין תצלום שלה מתקופת מלחמת העולם הראשונה במוזיאון הלובר שבפריז ונזכרת בעברה.
כילידת האי תמיסקירה, ארץ האמזונות, דיאנה חולמת להפוך ללוחמת אמזונה, אך אמה המלכה היפוליטה אוסרת עליה ומספרת לה כיצד ארס, אל המלחמה, השחית את האנושות והרג את שאר האלים, למעט זאוס, שהשאיר לאמזונות נשק המסוגל להרוס את ארס אם ישוב.
ברם, דיאנה לא מצייתת לאמה ומתאמנת בחשאי עם דודתה אנטיופה.
בהמשך אמה המודעת לפוטנציאל הטמון בה מאשרת את האימונים ודורשת שהם יהיו ברמה הגבוהה ביותר.
בבגרותה, דיאנה מחלצת את הטייס האמריקאי סטיב טרבור, שמטוסו התרסק במהלך מלחמת העולם הראשונה מול חופי האי.
האמזונות מתערבות והורגות את החיילים הגרמנים שרדפו אחריו, אך אנטיופה מתה בניסיונה להגן על דיאנה.
סטיב נחקר באמצעות לאסו האמת ופולט שהוא מרגל שחדר למתקן נשק באימפריה העות'מאנית (שהייתה אז בברית עם גרמניה) המנוהל על ידי הגנרל אריך לודנדורף וכי כימאית המכונה דוקטור רעל פיתחה סוג חדש של גז רעיל.
דיאנה משוכנעת שארס, האחראי לכל המלחמות, גרם לפרוץ מלחמת העולם, והיא עוזבת את האי עם סטיב.
בהגיעם ללונדון, סטיב מדווח על דוקטור רעל לממונים עליו בקבינט המלחמה, כולל סר פטריק מורגן, שניסה לנהל מגעים לשביתת נשק עם גרמניה.
סטיב מאמין שגנרל לודנדורף ישלים את השימוש בגז ללא קשר לתוצאות המגעים ודיאנה מסיקה מכך שלודנדורף הוא ארס עצמו וכי הריגתו תביא לסיום המלחמה.
סטיב ודיאנה מחליטים להמרות את החלטת הקבינט ולצאת לקווי החזית יחד עם צוותו של סטיב, המורכב מהמרגל סאמיר, הצלף צ'רלי והמבריח צ'יף.
הם מגיעים לחזית המערבית בבלגיה ובסיועה של דיאנה מצליחים לשחרר כפר קטן מאחיזת הגרמנים.
בעודם חוגגים את השחרור, דיאנה וסטיב מתקרבים.
בידיעה שלודנדורף ישתתף בנשף גאלה בטירה סמוכה סטיב מתגנב למסיבה.
דיאנה הנחושה להרוג את גנרל לודנדורף מתגנבת גם היא בנפרד.
עד מהרה הם מגלים שלודנדורף כבר השתמש בגז בהפצצת כפר סמוך.
דיאנה רודפת את לודנדורף אל מתקן שבו הגז מועמס על מפציץ שבדרכו להפציץ את לונדון, אך לאחר שהיא הורגת אותו היא מגלה שהמלחמה לא נעצרת.
או-אז מופיע פטריק מורגן שחושף בפניה כי הוא ארס, וכי אכן הוא עודד אותם לעשות מלחמה אך גם בלעדיו קיים בבני האנוש הדחף האפל לעשות מלחמה.
בעודם נאבקים, ארס מנסה לשכנע אותה כי האנושות לא ראויה להינצל והוא מגלה שהיא עצמה הנשק שזאוס השאיר לאמזונות.
כשארס כמעט ומכניע את דיאנה, סטיב חוטף את המפציץ המכיל את הגז ומקריב עצמו כדי להשמיד בשריפה את הגז.
מושפעת מהקרבתו של סטיב, דיאנה נשבעת להקדיש עצמה להגן על האנושות והיא מזמנת את כוחותיה כדי להשמיד לבסוף את ארס ולחוס על האנושות.
בלונדון, צוותו של סטיב חוגג את סיום המלחמה.
בהווה, דיאנה כותבת לברוס ויין ומודה לו על ששלח לה את התצלום שלה ושל סטיב, ומבטיחה שתמשיך במשימתה להדריך את האנושות ולהגן עליה.
גל גדות - דיאנה פרינס/וונדר וומן, נסיכת האמזונות, אלה למחצה אלמותית ובתו של זאוס.
אמילי קארי ולילי אספל מגלמות את דמותה הצעירה של דיאנה בגילאים שונים.
בסרט השחקניות של האמזונות חיקו את המבטא הישראלי שלה.
קוני נילסן - המלכה היפוליטה, מלכת האמזונות של תמיסקירה ואמה של דיאנה.
רובין רייט - גנרלית צבא האמזונות אנטיופה, דודתה של דיאנה.
כריס פיין - קפטן סטיב טרבור, מרגל וטייס קרב אמריקאי שהופך לידידה הטוב של דיאנה ולמושא אהבתה.
דני יוסטון - גנרל אריך לודנדורף, הגנרל השאפתן של צבא הקיסרות הגרמנית בתקופת מלחמת העולם הראשונה.
דייוויד ת'יוליס - סר פטריק מורגן/ארס, אל המלחמה ואחיה למחצה של דיאנה, הנבל הראשי בסרט.
הלנה אניה - ד"ר איזבל מארו/דוקטור רעל, מדענית מטורפת שמתמחה בכימיה ובייחוד ברעלים.
לוסי דייוויס - אטה קנדי, מזכירתו של טרבור שהופכת לידידתה הטובה של דיאנה.
סעיד טגמאווי - סאמיר, מרגל המיומן בהסוואה ובמשחק ובעל-בריתו של טרבור.
יואן ברמנר - צ'ארלי, צלף אלכוהוליסט בעל הפרעת דחק פוסט-טראומטית ובעל-בריתו של טרבור.
יוג'ין ברייב רוק - צ'יף נאפי, מבריח סחורות בין הצדדים הלוחמים.
חצי אל גולה מעמי ניטסיפאטי.
ליסה לובן קונגסלי - מלאניפי, אמזונה, סגניתה של אנטיופה.
כמו כן, אן וולף, דואוצן קרוס, פלורנס קסומבה, סמנתה ג'ו, מיילינג נג ומדלין ואל מגלמות דמויות של אמזונות.
הפעם הראשונה שאולפני האחים וורנר שקלו הפקת סרט לייב אקשן על דמותה של וונדר וומן הייתה בשנת 1996 כאשר איוון רייטמן נשכר כמפיק.
באוקטובר 1999 ג'ו כהן צורף כבמאי לצד ג'ואל סילבר שניסה ללהק את סנדרה בולוק לתפקיד הראשי.
בינואר 2001 נשכר טוד אלקוט כתסריטאי אך הפרויקט החליף ידיים ונזנח לקראת שנת 2003. במרץ 2005 הוכרז ג'וס ווידון כבמאי אפשרי לצד ג'ואל סילבר כמפיק ראשי שהביע התעניינות לצלם את הסרט באוסטרליה.
התסריט הושלם לקראת שנת 2007 אך וידון פרש לבסוף מהכיסא הבימוי בעוד ג'ואל סילבר שוכר את מתיו ג'ניסון וברנט סטרינקלנד כתסריטאים ראשיים.
בשנת 2010 אולפני האחים וורנר אישרו שהסרט נמצא בפיתוח ובשנת 2011 התסריטאי והמפיק דייוויד גויר הביע את התעניינותו בהפקת הסרט לצד תוכניות מתקדמות של האולפנים להכנסת דמותה של וונדר וומן כחלק מהיקום הקולנועי של DC.
באוקטובר 2014 החלו האולפנים בחיפוש אחר במאית אשה עבור הסרט ובנובמבר אותה שנה לוהקה מישל מק'לארן לבמאית הסרט לצד צ'ארלס רובן, זאק סניידר ודבורה סניידר כמפיקים.
צילומי הסרט תוכננו לסתיו 2015. באפריל 2015 התברר כי מק'לארן לא תביים את הסרט בשל חילוקי דעות מול האולפנים ובמקומה לוהקה פאטי ג'נקינס כבמאית הסרט.
צילומי הסרט החלו בלונדון בנובמבר 2015 והושלמו במאי 2016 וכללו אתרי צילום גם באיטליה.
לצורך ביצוע הפעלולים בסט לוהקה ג'סי גראף , פעלולנית מפורסמת שהתפרסמה במיוחד בשל השתתפותה בתוכנית הריאליטי "אתגר הנינג'ה" ככפילת פעלולים של גל גדות.
בינואר 2016 נחשפו קטעי צילום ראשונים מתוך הסרט והושקו דפים רשמיים ברשתות החברתיות.
הסרט זכה לביקורות חיוביות מאוד מרוב מבקרי הקולנוע ברחבי העולם ומקהל הצופים, והפך לשובר קופות עם הכנסות שיא לבמאית של כ-105 מיליון דולר בסוף השבוע הראשון להקרנתו באמריקה הצפונית.
בשבוע הרביעי הפך הסרט לסרט הלייב אקשן הרווחי ביותר בהיסטוריה לבמאית, עם הכנסות שיא של כ-720 מיליון דולר.
עם השבוע ה-14 להקרנתו, הסרט חצה את ה-409 מיליון דולר של הכנסות בארצות הברית בלבד, ובכך כבר עבר את ההכנסות של "באטמן נגד סופרמן: שחר הצדק" (DCEU), של "באטמן" (DC), של "איירון מן 3" (מארוול), של "ספיידרמן" (סוני-מארוול), ושל "דדפול" (פוקס-מארוול).
נכון לספטמבר, הסרט הפך גם לסרט השלישי הרווחי ביותר בארצות הברית ל-2017, כשהסרטים היחידים שהצליחו אף יותר הם "רוג אחת: סיפור מלחמת הכוכבים" ו"היפה והחיה".
בשבוע השני, השלישי והרביעי להקרנתו הגיע הסרט לדירוג מספר 1 בפופולריות באתר הסרטים IMDb, ובנוסף צבר בו ציון של 8.1 מהגולשים.
בנוסף, הסרט צבר ציון חיובי של 92% באתר Rotten Tomatoes, ובכך צלח מעל רוב סרטי גיבורי העל האחרים של DC ומארוול.
הסרט זכה בפרס טריילר הזהב עבור הטריילר (הקדימון) הטוב ביותר מכל הקטגוריות.
הסרט הפך לסרט המצויץ ביותר לשנת 2017 ברשת החברתית טוויטר, עם מעל ל-2.19 מיליון ציוצים בארצות הברית.
דירוג ראשון בפופולריות לשנה זו קיים גם לדמות וונדר וומן / דיאנה פרינס.
נכון ל-2019, הסרט בעל סך ההכנסות הגדולות ביותר, מבין סרטי היקום הקולונעי של DC (כולל "ליגת הצדק", "אקוומן" ו"שהאזאם" שיצאו אחריו), הוא "וונדר וומן".
לעומת הפופולריות הרבה של הסרט והדמות הראשית ברוב מדינות העולם, בחלק מהעולם הערבי הסרט הוחרם, בשל היותה של גדות ישראלית, חיילת צה"ל בעברה וציונית; בלבנון, ובתוניסיה הסרט נאסר להקרנה על ידי הממשלות, ונשקל גם להחרים אותו בירדן.
בנוסף, הוא אף הוחרם בבתי קולנוע במדינת קטר וברשות הפלסטינית.
ב-30 מאי 2017 בחר משרד הכלכלה והמסחר הלבנוני להחרים את הסרט טרם יציאתו לאקרנים, מאחר שהשחקנית הראשית גדות היא ישראלית, ומאותן הסיבות שעל פיהן החרים את הסרט הקודם בו השתתפה, "באטמן נגד סופרמן: שחר הצדק".
במכתב שהוציא המשרד נכתב "שגל גדות היא מלכת היופי לשעבר של ישראל, שירתה בצבא הישראלי ותמכה ב-2014 במבצע צוק איתן.
על הרקע הזה יש להחרים את הסרט על אף שמדובר בהפקה אמריקנית ולא ישראלית".
מעבר לסרט "וונדר וומן", גדות חתמה מראש על חוזה לגילום דמותה של וונדר וומן בשלושה סרטי קולנוע, אך היא אף הרחיבה את החוזה שלה למעבר לכך.
הבמאית פאטי ג'נקינס, לעומתה, חתמה על חוזה לבימוי סרט אחד בלבד, מבלי שהרחיבה אותו, אך הביעה רצון לשוב ולביים המשך.
ביולי 2017, כחלק מכנס קומיק-קון, סן דייגו, נודע כי סרט המשך ייצא לאקרנים ב-13 בדצמבר 2019. ביוני 2018 נודע כי עלילת הסרט תתרחש בשנות ה-80 ושמו של סרט ההמשך יהיה "וונדר וומן 1984".
הסרט תוכנן לאחר מכן לצאת לאקרנים ב-1 בנובמבר 2019, אך נדחה לבסוף ל-5 ביוני 2020. בסופו של דבר נדחתה יציאת סרט ההמשך "וונדר וומן 1984" ל-2 באוקטובר 2020, בעקבות מגפת הקורונה ברחבי העולם.
גדות המגלמת את וונדר וומן הופיעה בדמותה גם בסרטים "באטמן נגד סופרמן: שחר הצדק" (2016) ו"ליגת הצדק" (2017), והיא עתידה להשתתף בסרטים נוספים של היקום הקולנועי של DC.
וונדר מציל את העולם היא סדרת טלוויזיה קומית לילדים המשודרת בערוץ דיסני.
הסדרה עלתה לשידור ב-16 באוגוסט 2013 בארצות הברית, וב-1 בספטמבר 2014 בישראל בערוץ דיסני ישראל.
כל פרק של הסדרה מורכב משני פרקים (חוץ מפרקים כפולים), בארצות הברית סופרים לפי הפרקים הקצרים ובישראל סופרים לפי הפרק הכולל.
זאת אומרת שבעונה הראשונה היו 21 פרקים כוללים ו-39 פרקים קצרים, בעונה השנייה 22 פרקים כוללים ו-40 פרקים קצרים, ובסך הכל 43 פרקים כוללים ו-79 פרקים קצרים.
העונה הראשונה סיימה את שידוריה בארצות הברית לכבוד חג המולד ב-4 בדצמבר 2014, בישראל העונה הסתיימה ב-11 בספטמבר 2015.
בין עונות 1-2 פורסמו קצרים החל מה-20 ביולי 2015 עד ל-3 באוגוסט 2015 בערוץ היוטיוב של דיסני XD.
בישראל, קצרים אלו מפורסמים החל מה-3 בינואר 2016 עד ל-22 במאי 2016 בערוץ היוטיוב של ערוץ דיסני ישראל, ובטלוויזיה החל מה-29 בפברואר 2016 עד ה-11 במרץ 2016.
ב-23 ביוני 2014 הסדרה חודשה לעונה שנייה והודיעו שהיא תשודר ב-2015. העונה עלתה ב-3 באוגוסט 2015, ובישראל ב-21 בפברואר 2016. ב-5 במרץ 2016, נודע כי לא תהיה עונה שלישית.
וונדר מטייל ביקום בחיפושים אחרי הנאות וחברים ובניסיון לעשות מעשים טובים.
הוא וחברתו הטובה ביותר, סילביה הזבורניקית, עוברים הרפתקאות בזמן שהם מתעמתים עם לורד הייתר הרשע, המפקד פיפרס וצבא כלבי השמירה.
בעוד שהייתר משתמש בכוח שלו לפלוש ולכבוש כוכבים, וונדר וסילביה רוצים לעזור לכל היצורים למצוא חופש ואושר.
וונדר (ג'ק מקברייר, עברית: עידו רוזנברג) - בחור מאוד אופטימי, מתוק וידידותי, אם כי לפעמים מאוד מעצבן.
הוא שואף לגלות דברים חדשים, לחקור עולמות שונים ובעיקר: לעזור לאנשים ולשמח אותם, כדי להפוך אותם לחופשיים בניגוד לשלטון הרשע של הלורד הייתר וכלבי השמירה שלו.
וונדר הוא יצור נמוך עם פרווה כתומה, עם כובע ירוק מעל ראשו שתמיד ייתן לו את מה שהוא צריך.
כמו כן הוא גם לובש נעליים כחולות.
בפרק הראשון של העונה השנייה, מתגלה שוונדר זה לא שמו האמיתי.
סילביה (אפריל ווינצ'ל, עברית: רונה בקרמן) - שותפתו של וונדר וחברתו הטובה ביותר, חוקרת ומגלה איתו דברים ועולמות חדשים.
סילביה נהנית בעיקר להילחם ולמרות שהיא נראית קשוחה מבחוץ, יש לה גם צד רך מבפנים.
לעיתים יש פרקים שוונדר עוזר לה להתגבר על הקשיים שלה, היא נחושה לכסח את הרעים ובעיקר את לורד הייתר וכלבי השמירה שלו.
סילביה היא סוסת חלל כחולה (זבורניקית בתרגום לאנגלית), עם צוואר כחול ארוך ושיער ורוד פוקסיה, עם אוכף שבו וונדר יושב עליו, וגם זנב ארוך שלעיתים קרובות היא נלחמת ברעים בעזרתו.
לורד הייתר (קית' פרגוסון, עברית: צביקה פורמן) - שלד לבוש בגלימה אדומה-שחורה (לעיתים רואים את רגליו עם נעליים), הוא אכזרי וכובש, יש לו חללית בצורה של גולגולת ויש לו צבא של כלבי שמירה בראשה עומד המפקד פיפרס.
יש לו כוחות חשמליים הוא מוציא מהידיים שלו ברקים ירוקים הוא יכול לעוף וליצור שדה כוח לעיתים קרובות לורד הייתר מתנהג באגואיסטיות, בילדותיות והוא שונא שאומרים לו מה לעשות.
הוא נחוש בדעתו להיות "הגדול בכל הגלקסיה" ולשלוט בה.
אויבו השנוא ביותר הוא וונדר, לאחר שוונדר ניצח אותו בפרק הראשון בתחרות "מי הגדול בכל הגלקסיה".
ברוב הפרקים ניתן לראות את לורד הייתר מנסה לחסל את וונדר אך ללא הצלחה.
בעונה השנייה מתאהב בלורד דומינייטר
המפקד פיפרס (טום קני, עברית: גדי לוי) - מפקד הצבא של הייתר, ולעיתים מתנהג כאילו הוא חברו הטוב ביותר של הייתר.
לעיתים בחלק מהפרקים הוא חכם יותר מלורד הייתר.
בכל פעם שהוא מופיע, ישנה את המנגינה של השם שלו שמתנגנת ברקע.
הקיסר מושלם (סאם רייגל, עברית: גדי לוי) - יצור דמוי כריש, יש לו חוש קצב למוזיקה, והוא נחוש בדיוק כמו הייתר לשלוט בכל הגלקסיה.
הוא מופיע בפרק 5 ו-14 בעונה הראשונה.
הלורד דומינייטר (פרד טטסיור/נואל וולס, עברית: רונה בקרמן) - אויבת של וונדר, סילביה, הייתר ופיפרס.
אויבת ראשית בעונה ה2. לדומינייטר יש יכולות לבה (שדומות ליכולות החשמל של הייתר, וגם בהמשך משיגה כוחות קרח) וצבא בוטים.
החל מפרק 8 של עונה 2, מתגלה כי היא בת (מפרק 1-7 חשבו שהיא בן) והייתר מתאהב בה החל מהפרקים הבאים.
בהמשך הסדרה מתגלה כי היא מתכננת להשמיד את כל הגלקסיה (לא כמו לורד הייתר שרוצה לשלוט בה).
דומינייטר עוזבת בפרק האחרון של עונה 2
וונדר וומן 1984 הוא סרט גיבורי-על אמריקאי משנת 2020, המהווה סרט המשך ל-"וונדר וומן" משנת 2017. זהו הסרט התשיעי בסרטי היקום הקולנועי של DC.
בסרט זה חוזרים לככב גל גדות בתפקיד וונדר וומן וכריס פיין בתפקיד סטיב טרבור; כמו כן מככבת בסרט קריסטן ויג בתפקיד צ'יטה.
הבמאית היא פאטי ג'נקינס שאף כתבה את התסריט עם ג'ף ג'ונס ודייוויד קלהאם.
בסרט, נקלעת דיאנה פרינס למאבק נגד ברית המועצות בצל המלחמה הקרה בשנות ה-80, ומוצאת אויבת אימתנית בשם ברברה אן מינרווה / צ'יטה.
הסרט תוכנן תחילה לצאת לאקרנים בארצות הברית ב-1 בנובמבר 2019, אך נדחה ל-5 ביוני 2020. בסופו של דבר נדחתה יציאת הסרט בשל מגפת הקורונה בארצות הברית לחג המולד, 25 בדצמבר 2020.
בישראל הסרט יצא לאקרנים ב-27 במאי 2021 בבתי הקולנוע.
כילדה צעירה, דיאנה פרינס הייתה מתחרה בתחרות אתלטית רב-שלבית בתמיסקירה מול אמזונות מבוגרות.
לאחר שנפסלה בניסיון לבצע קיצור דרך במהלך התחרות, אמה של דיאנה, המלכה היפוליטה ודודתה אנטיופ מרצות לה על חשיבות האמת.
בשנת 1984, עשרות שנים לאחר אירועי מלחמת העולם הראשונה, דיאנה עובדת כאנתרופולוגית וארכאולוגית בכירה במכון סמית'סוניאן בוושינגטון הבירה ומתמחה בתרבויות העתיקות של הים התיכון.
דיאנה ממשיכה להילחם בפשע כוונדר וומן, תוך שהיא מנסה לשמור על אנונימיות כלשהי.
דיאנה פוגשת עמיתה חדשה לעבודה, ברברה אן מינרווה, אישה חסרת ביטחון שסוגדת לדיאנה ומנסה להתיידד איתה.
איש העסקים השאפתן מקסוול לורד מבקר בסמית'סוניאן בחיפוש אחר אבן מסתורית, שלכאורה מעניקה משאלות במגע.
גם דיאנה וגם ברברה משתמשות ללא ידיעתן באבן כדי להגשים את משאלותיהן שלהן: דיאנה מייחלת לאהובה שמת, סטיב טרבור, וגורמת לנשמתו לחזור ולהשתלט על גופו של אדם אחר בעולם האמיתי; ברברה רוצה להיות חזקה ויפה כמו דיאנה.
במהלך לילה חגיגי בסמית'סוניאן, מקסוול מנצל את ברברה במטרה לקבל את האבן.
לאחר מכן הוא רוצה להפוך להתגלמות האבן וזוכה בכוחה להעניק משאלות, תוך יכולת לקחת מאחרים את כל מה שהוא רוצה.
במהלך הימים הבאים הופך מקסוול לדמות בעלת השפעה חזקה, תוך שהוא משאיר בעקבותיו כאוס והרס.
ברברה, דיאנה וסטיב מנסים לחקור את כוחה של האבן עוד יותר ומגלים שזו נוצרה על ידי אלוהי השקרים, הבגידה והשובבות; האבן מעניקה למשתמש את משאלתו אך מחזיקה את העוצמה היקרה ביותר בתמורה והדרך היחידה לבטל זאת היא על ידי ויתור על הרצון או בהרס האבן עצמה.
סטיב מבין שקיומו כרוך במחיר כוחה של דיאנה.
גם דיאנה וגם ברברה אינן מוכנות לוותר על משאלותיהן ומנסות למצוא פתרון אחר.
מקסוול, לאחר שנודע לו מנשיא ארצות הברית על מערכת שידורי לוויין תקשורת שיכולה להעביר אותות ברחבי העולם, מחליט להשתמש בה כדי לתקשר לכל העולם ומציע להיענות לרצונותיו.
ברברה מאחדת כוחות עם מקסוול במטרה למנוע מדיאנה לפגוע בו.
סטיב משכנע את דיאנה להרפות ממנו ולוותר על משאלתה ולהשיב את כוחה.
היא חוזרת הביתה ועוטה את שריון לוחמת האמזונות האגדית אסטריה ואז יוצאת לתחנת השידור ונאבקת בברברה, שהגשימה משאלה נוספת באמצעות מקסוול: להפוך לטורפת-על והיא הופכת לצ'יטה.
דיאנה נאבקת עם ברברה ומוותרת על משאלתה.
לאחר שהביסה את ברברה, דיאנה מתעמתת עם מקסוול ומשתמשת בלאסו האמת כדי לתקשר עם העולם באמצעותו ומשכנעת את כולם לוותר על משאלותיהם.
היא גם מראה למקסוול חזון של בנו, אליסטר, שמסתובב ברחוב כשהתוהו ובוהו נובע מהגשמת רצון הכלל.
אז מקסוול מוותר על משאלתו וחוזר הביתה להתאחד עם בנו.
זמן מה לאחר מכן, דיאנה פוגשת את האיש שבגופו חי סטיב, בעוד שהיא ממשיכה להגן על העולם.
בסצנה שלפני הקרדיטים מתגלה כי אסטריה חיה בסתר בקרב בני האדם, בדומה לדיאנה.
גל גדות - דיאנה פרינס/וונדר וומן, נסיכת האמזונות, אלה למחצה אלמותית.
דיאנה היא בתם של היפוליטה מלכת האמזונות וזאוס מלך האלים האולימפיים.
בניגוד לחוסר מיומנותה בעולם האדם, כפי שהצטייר בסרט הראשון, הפעם דיאנה חכמה ומנוסה יותר משהייתה אי פעם.
היא בוגרת יותר ומגוננת יותר אחרי שאיבדה את כל חבריה במשך השנים שעברו, אך עדיין ממשיכה להילחם בפשע.
כריס פיין - קפטן סטיב טרבור, מרגל וטייס קרב אמריקאי ממלחמת העולם הראשונה שהפך לידידה הטוב של דיאנה ולמושא אהבתה עד למותו בסוף הסרט הראשון.
קריסטן ויג - ברברה אן מינרווה/צ'יטה, ארכאולוגית וגמולוגית שמתחברת לדיאנה ושואבת לעצמה כוחות מיסטיים שהופכים אותה לאט לאט לעל-אנושית דמוית ברדלס.
היא מתחברת ללורד במאמציה ללחום נגד דיאנה.
פדרו פסקל - מקסוול לורד, איש עסקים כריזמטי ומצליח שהתפרסם מפרסומות הטלוויזיה שלו אבל מפזר בחשאי אשליות של תאוות כוח באמצעות האבן המיוחדת שמחזיק בה.
הבמאית פאטי ג'נקינס ציינה את דמותו של גורדון גקו מ"וול סטריט" של אוליבר סטון כמקור השראה, כמו גם את גילומו של לקס לות'ר בידי ג'ין הקמן בסרט "סופרמן".
לינדה קרטר, שגילמה את דמותה של וונדר וומן בסדרת הטלוויזיה של שנות ה-70, מופיעה בהופעת קמע בסצנה שאחרי הכתוביות.
בעלה של גדות, ירון ורסנו, ושתי בנותיה מופיעים בקצרה בסוף הסרט.
לראשונה הסרט הופץ בבתי הקולנוע בגרסה מדובבת לעברית.
עדי ארד - דיאנה / וונדר וומן
יובל גרבש - סטיב טרבור
יובל קלו - ברברה מינרווה / צ'יטה
ערן מור - מקסוול לורד
אוהד שחר - סיימון סטאג / דמויות שונות
מתי אטלס - אמיר סעיד בין אבידוס / דמויות שונות
זוהר מידן - אנטילופה / אסטריה / דמויות שונות
מונה מור - היפוליטה / דמויות שונות
יובל בינדר - רוג'ר / באבא ג'ידה / דמויות שונות
גיא זיידמן - קרל / ג'ייק / דמויות שונות
אורי זלצמן - "האיש החתיך" / דמויות שונות
אודליה אלמוג - קרול / דמויות שונות
דן שצברג - נשיא ארצות הברית / איש שיכור / דמויות שונות
זואי אלמוג - דיאנה הצעירה
חיים טרבלסי - מגיש חדשות
גלעד קלטר - דמויות שונות
ביוני 2017, החלו ג'ף ג'ונס ופאטי ג'נקינס בכתיבת תסריט עבור סרט המשך ל"וונדר וומן".
קדם ההפקה החל כבר בדצמבר 2017, כשהצילומים החלו בסוף מאי 2018. הפקת הסרט התמקמה באולפני האחים וורנר, ליבסדן בבריטניה עם צילומים שנערכו גם במחוז קולומביה ובצפון וירג'יניה.
במרץ 2018, לוהקה קריסטן ויג לגלם את נבלית הסרט, ברברה אן מינרווה / צ'יטה.
צילומי הסרט הושלמו בדצמבר 2018 והיה צפוי לצאת לאקרנים ב-2 באוקטובר 2020.
על הפסקול אמון מלחין הסרטים הגרמני-יהודי, הנס צימר, שעובדת מעורבותו הוכרזה כבר באוגוסט 2018, כשהוא מחליף את רופרט גרגסון-ויליאמס שהלחין את הפסקול לסרט הקודם.
בעבר, צימר הלחין פסקולים לסרטים אחרים בסדרת היקום הקולנועי של DC, כמו איש הפלדה ובאטמן נגד סופרמן: שחר הצדק, שכלל גם את נעימת הנושא הרשמית של וונדר וומן.
אלבום הפסקול הופץ ב-16 בדצמבר 2020 על ידי WaterTower Music.
ביוני 2018, נודע שעלילת הסרט תתרחש בשנות ה-80 ושמו יהיה "וונדר וומן 1984".
באירוע חוויית קומיק-קון שנערך בסאו פאולו, ברזיל, בדצמבר 2019 נחשף הקדימון הרשמי הראשון של הסרט.
ב-18 בנובמבר 2020 פורסם הקדימון הרשמי ונודע כי הסרט יופץ בבתי קולנוע נבחרים ויופץ במקביל גם באמצעות ספק שירותי הזרמת המדיה HBO Max.
הסרט הופץ בבתי הקולנוע במקביל ליציאתו בשירות הסטרימינג HBO Max.
בארצות הברית הסרט יצא לאור ב-25 בדצמבר.
אך במדינות אחרות, שם לא זמין שירות HBO Max, הפצת הסרט החלה כבר ב-16 בדצמבר, זאת משום שאולפני וורנר חששו מהפצות פירטיות של הסרט.
הסרט הופץ ב-27 במאי 2021 בישראל עם פתיחת בתי הקולנוע שנסגרו עקב מגפת הקורונה.
כמו הסרט הקודם, "וונדר וומן" מ-2017, גם סרט המשך זה מוחרם על ידי הליגה הערבית בידי מספר מדינות ערביות-מוסלמיות, עקב הרקע של גדות כישראלית, כחיילת צה"ל וכציונית.
על השחקן המצרי עמר ווכד נמתחה ביקורת על השתתפותו בסרט.
בינואר 2019, אחרי השלמת עיקר צילומי "וונדר וומן 1984", הבמאית והתסריטאית פאטי ג'נקינס הכריזה שכרגע ממפים את עלילת הסרט השלישי של "וונדר וומן".
הקולנוענית אמרה שהעלילה של סרט ההמשך תתרחש במהלך העת המודרנית.
בדצמבר 2019, ג'נקינס סיפרה כבר שפרק הזמן שיחלוף בין הסרט השני לשלישי יהיה גדול יותר מאשר פרק הזמן שלקח להוציא את סרט ההמשך הראשון.
באפריל 2020, במהלך ריאיון עם מגזין "טוטאל פילם", הבמאית גילתה שיש לה קשת עלילתית שתצריך את כל ארבעת סרטי וונדר וומן, כולל סרט על אודות האמזונות, ואז הסרט השלישי של הדמות הראשית.
בשלהי חודש יוני 2020, כשדיברה על מצב הסרט השלישי - ג'נקינס חשפה שהפסיקה לעבוד על הסיפור שעליו עבדה במהלך החצי שנה שלפני כן, כדי שתוכל לספוג ולעבד את תוצאות מגפת הקורונה ברחבי העולם אל תוך סיפור העלילה.
עם זאת, בדצמבר 2020, אולפני האחים וורנר אישרו כי החלה העבודה על סרט שלישי בסדרת הסרטים בכיכובה של גל גדות, זאת אחרי שהסרט הכניס 85 מיליון דולר ו-16.7 מיליון בארצות הברית בלבד, במה שמהווה לפתיחה הטובה ביותר לסרט שיצא מפרוץ מגפת הקורונה.
באוקטובר 2021, במהלך כנס DC FanDome לינדה קרטר חשפה כי פאטי ג'נקינס עובדת על סרט שלישי בסדרה.
בדצמבר 2022, אתר "הוליווד ריפורטר" דיווח כי הסרט השלישי של וונדר וומן לא אושר על ידי תוכניותיהם של המנהלים החדשים של "אולפני די.סי", ג'יימס גאן ופיטר ספרן ליקום הקולנועי של DC.
בדצמבר 2019, הבמאית פאטי ג'נקינס הודיעה שסרט ספין-אוף ל"וונדר וומן" נמצא בפיתוח, כשהסיפור מתמקד באמזונות מתמיסקירה.
באפריל 2020 עדכנה שהיא כבר לא מתכננת לביים את סרט הספין-אוף, אך אישרה שכן תיקח חלק בהפקתו.
וונדר מתיאו (בספרדית: Wander Mateo; נולד ב-24 בדצמבר 1989) הוא ג'ודוקא דומיניקני אשר מתחרה בקטגוריית המשקל עד 66 ק"ג.
מתיאו נולד בעיר סן חואן דה לה מגואנה שברפובליקה הדומיניקנית והחל להתאמן בג'ודו בגיל 9 בהדרכתו של דולסה מריה פניה.
הוא התחרה באולימפיאדת ריו דה ז'ניירו 2016 בקטגוריית המשקל עד 66 ק"ג וסיים במקום השביעי.
הוא הודח בשלב רבע הגמר לאחר שני ניצחונות ושני הפסדים.
בקרב הראשון הוא ניצח את רודריק קוקו מהרפובליקה הדמוקרטית של קונגו, בשמינית הגמר הוא ניצח באיפון את סרג'יו אולייניק הפורטוגלי וברבע הגמר הפסיד למסאשי אבינומה היפני.
הוא נשר לקרבות בית הניחומים שם הפסיד לרישוד סובירוב האוזבקי והודח.
וונדר פטס היא סדרת טלוויזיה אמריקאית לילדים.
הסדרה שודרה לראשונה ב-3 במרץ 2006 בניקלודיאון.
בישראל הסדרה שודרה לראשונה בשנת 2007 בניק ג'וניור.
הסדרה היא בת 5 עונות ו-62 פרקים באורך 30 דקות כל אחד.
הסדרה עוסקת בשלוש חיות מחמד, שרקן צבגון אדום אוזן וברווזה שבכל פרק הם מטיילים מסביב לעולם במבצע הצלת החיות שזקוקות לעזרה.
ליני (Linny) - שרקן ומנהיג של טאק ומינג-מינג.
יש לו כובע כתום וגלימה כחולה.
טאק (Tuck) - צב צעיר מתת-מין צבגון אדום-אוזן.
הוא מתואר כרגיש עם קשר רגשי לדברים חיים וללב הקבוצה.
יש לו כובע מלחים צרפתי לבן, גרביים כחולות וגלימה אדומה.
מינג-מינג (Ming-Ming) - ברווזונת צעירה עם ביטחון יתר.
יש לה קסדת טייס עור עם משקפיים וגלימה ירוקה.
במאית הדיבוב בעברית הייתה אורנה כץ, ומפיקות הדיבוב של הסדרה היו יונית עוזרי מנחם (בין השנים 2007-2009) ויעל אללוף (משנת 2010).
וונדר וומן: השושלת ממשיכה הוא סרט גיבורי על מונפש אמריקאי משנת 2019 המתמקד בדמות הקומיקס וונדר וומן מאת DC קומיקס.
הסרט הוא הארבעה עשר ביקום האנימציה של DC והשלושים ושש בסך הכל בסרטי האנימציה המקוריים של DC.
הסרט יצא לצפייה דיגיטלית ב-5 באוקטובר 2019, ול-4K Ultra HD ו-Blu-ray ב-22 באוקטובר 2019. הסרט מתמקד בוונדר וומן כנגד אויביה מהעבר המתאחדים יחד ויוצרים את וילני בע"מ.
הסרט מתחיל בפרולוג של חמש שנים קודם הסיפור, הפרולוג מציג את פגישתה של וונדר וומן בסטיב טרבור ועזיבתה את אי האמזונות (במחיר מריבה עם אמה ושכיחת מקום האי), והיותה לגיבורת על.
חמש שנים מאוחר יותר, וונדר וומן מסייעת לידידתה מהעבר להציל את בתה ונסה מכניסה לעולם הפשע, ולאחר מאבק בג'יגנטה ודוקטור רעל היא נכשלת, הבת ונסה הופכת לנבלת העל ברבור הכסף.
לאחר מספר בדיקות מבינה וונדר וומן כי כדי להחזיר את ונסה למוטב ולרפא אותה מהוירוס שהופך אותה לברבור הכסף, עליה למצוא את אי האמזונות, לאחר שמצאה אותו, חבורת הנבלות עוקבת אחריה והקרב על האי מתחיל.
דמותמדובבדיאנה פרינס/וונדר וומןרוזריו דוסוןסטיב טרבורג'פרי דונובןונסה קפטליס/ברבור הכסףמרי אבג'רופולוסאטה קנדיאדריאן ס.
מורצ'יטהג'יגנטהקימברלי ברוקסדוקטור רעלקורטני טיילורורוניקה קיילקונסטנס צימריוליה קפטליסניה ורדלוסהיפוליטהמדוזהכרי סאמרדוקטור סייברמוז'ן מארנו
ביולי 2018, הסרט הוכרז בקומיק-קון, סן דייגו.
ביולי 2019, נודע שרוזריו דוסון תחזור לתפקידה כוונדר וומן מהסרטים הקודמים.
יחד עם ג'פרי דונובן כסטיב טרבור, ומרי אבג'רופולוס כונסה, ועוד.
הסרט יצא לפלטפורמות דיגיטליות ב-5 באוקטובר 2019, והוכרז כי יצא בעותקים פיזיים ב-22 באוקטובר.
וונדרסטראק הוא בושם לנשים מבית אליזבת ארדן, שהונפק על ידי הזמרת-יוצרת האמריקאית טיילור סוויפט.
שמו נגזר מאחת השורות בשיר "Enchanted", הלקוח מאלבום האולפן השלישי שלה Speak Now (2010), שעסק ברושם ראשוני.
הסיסמה שלו הייתה: "ההתחלה של משהו קסום".
הוא הופץ בארצות הברית ב-21 באוקטובר 2011. הצלחתו המסחרית הייתה כבירה, תוך שפורסם שוונדרסטראק ואחד מבשמיו של ג'סטין ביבר, היוו 57 אחוזים ממכירות בשמי הידוענים בשנת 2011. מעבר לכך, הפך הבושם של סוויפט לאחד מהבשמים הנמכרים ביותר באותה השנה וכתוצאה מכך יצא בושם ההמשך: וונדרסטראק אנצ'נטד.
כלפי שני הבשמים, הופנו ביקורות שונות מטעם כתבי עת שונים.
וונדרסטראק סוקר בכתבי עת כדוגמת הוליווד ריפורטר, דיילי מייל, וזאת, תוך שבקוסמופוליטן תואר כ"אחד מבשמי הידוענים החדשים הטובים ביותר בשנת 2011".
וונדרסטראק אנצ'נטד אוזכר בכתבי עת כדוגמת Hollywood Life .
בהמשך, כדי לקדם את Speak Now, סוויפט שיתפה פעולה עם אליזבת ארדן והשיקה את הבושם וונדרסטראק, על שם הליריקה ב-"Enchanted".
וונדרסטראק בעל ריחות דומיננטיים של פטל, פרזיה ואוכמניות בשילוב ריחות של יערה, וניל והיביסקוס.
בנוסף, הוא התבסס במקצת על ריחות של אפרסק, ענבר, אלגום ומושק.
שנהטקסקטגוריהתוצאהמקור2012פרסי FiFi בושם השנה: נשים
בשל הצלחתו הרבה של וונדרסטראק, סוויפט הוציאה בארצות הברית בושם המשך בשם וונדרסטראק אנצ'נטד , ביום הולדתה ה-22 שחל ב-13 בדצמבר 2011. הבושם החדש יצא פחות מחודשיים לאחר צאתו של וונדרסטראק.
הוא הופץ בשאר רחבי העולם בשנת 2012.
בסמוך לצאתו, הוא סוקר על ידי כתבי עת שונים כדוגמת אינסטייל, והוליווד ריפורטר.
בשל ההצלחה של וונדרסטראק, סוויפט הוציאה את וונדרסטראק אנצ'נטד, ב-13 בדצמבר 2011. שני הבשמים נוצרו בהשראת הנושאים עליו מדבר "Enchanted".
את הבושם הזה רקחו לוק דונג וז'אן-מארק צ'ילן, בניגוד לוונדרסטראק אותו רקח אוליבייה גילוטין.
וונדרסטראק אנצ'נטד שיחזר את הצלחת קודמו, תוך שהצליח לזכות בפרס FiFi בקטגוריית "בושם השנה: ידוענים".
וונדרסטראק אנצ'נטד בעל ריחות דומיננטיים של פירות יער, פסיפלורה ופרג בשילוב ריחות של סוכר, אדמונית, שמפקה ופרזיה.
בנוסף, הוא התבסס במקצת על ריחות של וניל, עץ ומושק.
וונדסוורת' הוא פרוור של לונדון שבממלכה המאוחדת, הממוקם ברובע ונדסוורת', לאורך הגדה הדרומית של נהר התמזה.
הפרוור ממוקם כ-7.4 קילומטרים, דרומית-מערבית למרכז העיר לונדון.
המשורר הצרפתי הנודע וולטר חי בוונדסוורת' במהלך המאה ה-18.
הפרבר משתרע על פני כ-6.8 קמ"ר.
בתחום הפרבר נמצא בין היתר בית הכלא הגדול ביותר בבריטניה "HMP Wandsworth" שמכיל מעל ל-1,800 אסירים.
וונדרוואפה הוא מונח שהוקצה במהלך מלחמת העולם השנייה על ידי משרד התעמולה של גרמניה הנאצית לכמה "נשקי על" מהפכניים.
עם זאת, רוב כלי הנשק הללו נותרו בפיתוח כאבות טיפוס, שמעולם לא הגיעו לשדה הקרב, או שאם כן, הגיעו מאוחר מדי או במספרים לא משמעותיים מכדי להשפיע צבאית.
טילי V, שפותחו קודם לכן ונפרסו באופן ניכר, במיוחד נגד לונדון ואנטוורפן, נחשבו ל"וונדרוואפה".
ככל שמצב המלחמה החמיר עבור גרמניה משנת 1942, הטענות לגבי פיתוח כלי נשק חדשים מהפכניים שיכולים להשפיע על המערכה הפכו לחלק בולט יותר ויותר מהתעמולה שהופנתה לגרמנים על ידי ממשלתם.
במציאות, כלי הנשק המתקדמים בפיתוח דרשו בדרך כלל תקופות ארוכות של עבודת תכנון וניסויים ולא היה סיכוי ריאלי שהצבא הגרמני יוכל להציב אותם לפני תום המלחמה.
כאשר כמה תכנונים מתקדמים, כמו טנק הפנתר והצוללת מדגם XXI, הוזנקו לייצור, הביצועים שלהם התגלו כמאכזבים לצבא ולמנהיגות הגרמנית עקב בדיקות טרום ייצור לקויות או תהליכי בנייה לקויים.
ההיסטוריון מייקל ג'יי נויפלד ציין כי "התוצאה נטו של כל כלי הנשק הללו, פרוסים או אחרים, הייתה שהרייך בזבז הרבה כסף ומומחיות טכנית (והרג הרבה עובדי כפייה) בפיתוח וייצור מכשירים אקזוטיים.
שהניב יתרון טקטי ואסטרטגי מועט אם לא".
עם זאת, כמה כלי נשק הוכיחו את עצמם כמוצלחים והיו להם השפעה רבה בעיצובים שלאחר המלחמה.
בשפה הגרמנית, המונח Wunderwaffe מתייחס בדרך כלל לפתרון אוניברסלי הפותר את כל הבעיות הקשורות לנושא מסוים, המשמש בעיקר באופן אירוני בשל אופיו ההזוי.
רעיונות בולטים לוונדרוואפה שמעולם לא יצא לפועל היו מפציץ אמריקה והלנדקרויצר P.
וונדר וומן הוא סרט גיבורי על מונפש אמריקאי משנת 2009 המתמקד בגיבורת על בעלת אותו שם.
עלילת הסרט מבוססת באופן רופף על האתחול מחדש של ג'ורג' פרז לדמות, במיוחד קשת האלים והתמותה שהחלה את הכרך השני של הדמות ב-1987. זהו הסרט הרביעי של סרטי האנימציה המקוריים של יקום DC שיצא על ידי Warner Premiere והאחים וורנר הנפשה.
הסרט בוים על ידי לורן מונטגומרי, שביים את המערכה השנייה של "מותו של סופרמן" ועשה עבודת סטוריבורד עבור "ליגת הצדק: הגבול החדש", שנכתב על ידי גייל סימון ומייקל ג'לניק.
כמו בכל ההפצות הקודמות בקו הסרטים הזה, הוא מופק על ידי האנימטור הוותיק של DC Comics ברוס טים.
ב-11 באוגוסט 2015, Warner Home Video הוציאה מחדש את הסרט בחבילה משולבת, הכוללת עותק DVD ו-Blu-ray, עותק דיגיטלי ועם הרומן הגרפי שעליו התבסס.
בימי קדם, האמזונות, גזע עז של נשים לוחמות, בראשות מלכתן היפוליטה, נלחמות בארס, אל המלחמה, וצבאו.
במהלך הקרב, היפוליטה עורפת את ראשה של בנה תרקס, שארס הרתה איתה בכוח ואשר נלחם עבור אביו.
היא עומדת להרוג את ארס, כאשר זאוס עוצר אותה.
במקום זאת, הרה כובלת את כוחותיו עם מגני קסם.
הם שוללים ממנו את יכולתו לשאוב כוח מהאלימות והמוות שהוא יכול לעורר.
כפיצוי על שנות השעבוד שלהם לארס, האמזונות זוכות לאי תמיסקירה, שם הם נשארים צעירים לנצח ומבודדים מהאדם, מחזיקים את ארס שבוי לנצח נצחים.
להיפוליטה מוענקת גם בת, הנסיכה דיאנה, שאותה היא מעצבת מחול חוף הים התמיסקיריאן ומעניקה חיים בדמה שלה.
למעלה מאלף לאחר מכן, דיאנה לא מרוצה מחייה בתמיסקירה ומשתוקקת לחקור את העולם שבחוץ.
טייס קרב אמריקאי בשם קולונל סטיב טרבור, מופל בקרב כלבים ומנחית את מטוסו באי.
לאחר מכן הוא פוגש את דיאנה, מתחיל בקרב בו הוא מובס ונלקח לאמזונס.
לאחר שחקרה אותו עם לאסו הזהב של האמזונות, היפוליטה מחליטה שהוא לא אויב וככזה, המסורת שלהם מכתיבה כי שליח יוטל עליו להבטיח את שובו בשלום לארצו.
דיאנה מתנדבת, אבל אמה טוענת שאין לה מספיק ניסיון בהתמודדות עם סכנות העולם החיצון.
דיאנה ממונה במקום לשמור על התא של ארס; חברתה הטובה הספרית אך טובת הלב, אלקסה, מציעה לכסות עבורה.
דיאנה מתריסה מול אמה, מכסה את פניה בקסדה ומשתתפת בתחרויות כוח, ובסופו של דבר זוכה בזכות ללוות את טרבור הביתה.
בינתיים, האמזונה פרספונה, שפיתה אותה ארס, הורגת את אלקסה ומשחררת אותו.
דיאנה מביאה את טרבור במטוס המתוקן והבלתי נראה כעת לניו יורק, שם הוא מתנדב לעזור לדיאנה ללכוד את ארס.
חקירה חושפת דפוס אלימות שנוצר בעקבות נוכחותו של ארס.
הזוג יוצא לבר ואחרי שתייה מרובה, טרבור עובר על דיאנה.
הם מתווכחים בחוץ, אבל מותקפים על ידי האל למחצה דימוס.
דיאנה מכניעה את דימוס, שמתאבד כדי להימנע מחקירה.
מותו מוביל את דיאנה וסטיב אל שער נסתר לעולם התחתון הנשמר על ידי חברי כת עתיקה שעדיין קיימת בארס.
ברגע שהם הגיעו, דיאנה מנסה להפיל את ארס, אבל הוא מזמן את ההרפיות שתוקפות אותה, מה שמניע את טרבור להציל אותה.
בינתיים, ארס עורך טקס הקרבה שפותח שער לעולם התחתון, שם הוא משכנע את דודו האדס להסיר את המעצורים.
האדס מסכים, אבל לא אומר לאחיינו שהעלות האולטימטיבית של הסרתם תהיה מותו שלו בלחימה.
מאוחר יותר, דיאנה מתעוררת בבית חולים, כועסת על כך שטרבור הציל אותה במקום לעצור את ארס.
טרבור מגן על מעשיו, וחושף כמה אכפת לו ממנה בתהליך.
ארס וצבאו האפל תוקפים את וושינגטון הבירה; טרבור ודיאנה מגיעים להילחם בו ובמהרה מצטרפות אליהם האמזונות.
ארס מצליחה לזמן את האמזונות שמתות מזמן מהעולם התחתון כדי להילחם באחיותיהן, אבל אלכסה, חברה במארח המתים, חושפת לאחותה ארטמיס פזמון שמבטל את שליטתו של ארס.
האל-מתים פונים אז על ארס, אך מושמדים בכוחותיו; לפני שהיא עוברת הלאה, אלכסה עושה שלום עם אחותה הגדולה.
היפוליטה הורגת את פרספונה בקרב.
בנשימתה הגוססת, פרספונה מכריזה כי על ידי הרחקת האמזונות מעולם האדם, היפוליטה מנעה מהם את האושר שמגיע עם אהבה ומשפחה.
בינתיים, השפעתו של ארס מגיעה לנשיא ארצות הברית, שמזמין טיל גרעיני נגד תמיסקירה, בהנחה שהאי הוא מקור המתקפה על וושינגטון.
פעולה זו של תוקפנות עילאית מגבירה את כוחו של ארס, אך טרבור לוקח את הסילון הבלתי נראה ומפיל את הטיל רגע לפני שהוא פוגע באי.
לאחר שספגה מכות אכזריות בידיו של ארס, דיאנה סוף סוף מתגברת ועורף את ראשו.
טרבור חוזר למקום, דיאנה לבסוף מקבלת אותו, והשניים חולקים נשיקה.
ארס נידון מאוחר יותר לעולם התחתון כדי להשתתף בהאדס כעבד.
בתמיסקירה, לזכרה של אלכסה, ארטמיס מתחיל לקרוא.
כשהיא מבינה שדיאנה מתגעגעת גם לעולם החיצון וגם לטרבור, היפוליטה נותנת לה את המשימה להיות ערוץ ל"תקשורת בין גברים ונשים".
דיאנה מקבלת וחוזרת לניו יורק, שם היא נהנית מחברתו של טרבור והופכת להיות וונדר וומן שזה עתה הוטבלה.
קרי ראסל בתור דיאנה פרינס / וונדר וומן
נייתן פיליון בתור סטיב טרבור
סקיי ארנס בתור ילדה קטנה
ג'ון דימאג'יו בתפקיד דימוס (קרדיט), הומלס (ללא קרדיט)
ג'וליאן גרוסמן בתור אטה קנדי
ג'ייסון מילר בתור תראקס (קרדיט), מנהיג כנופיות (ללא קרדיט)
ריק אוברטון בתור סליק (קרדיט), נשיא ארצות הברית (ללא קרדיט)
הסרט פורסם במקור כבעל קו עלילה הכולל את האל היווני ארס בורח מאי גן העדן על מנת ללכוד ולשלוט בפריט מיסטי בשם יד הזעם.
לאחר מכן הוא ישתמש ביד הזעם כדי לחולל את מלחמת העולם השלישית.
קו העלילה הזה ירד מאוחר יותר.
מנהלת הליהוק של הסרט, אנדריאה רומנו, הסבירה שהליהוק של קרי ראסל בתור וונדר וומן נוצר בחלקו בהשראת רומנו שראה את הופעתה של ראסל בסרט "המלצרית".
לדברי המפיק ברוס טים, במהלך הפוסט-פרודקשן, סצנות אקשן רבות נאלצו לערוך לאחר שהגזרה הראשונה של הסרט קיבלה דירוג R מאיגוד הסרטים של אמריקה.
וונדי סו קופ היא מייסדת שותפה והמנהלת כללית של (Teach For All), רשת גלובלית של ארגונים עצמאיים ללא מטרות רווח, הפועלים להרחבת ההזדמנויות לחינוך במדינותיהם.
קופ ייסדה את (Teach For America - TFA), ארגון ללא מטרות רווח שייעודו להבטיח שלכל הילדים תהיה הזדמנות לממש את הפוטנציאל שלהם ו"לרתום את האנרגיה של דורה נגד אי-שוויון חינוכי בארצות הברית".
וונדי קופ למדה בתיכון בדאלאס, טקסס, ולאחר מכן למדה באוניברסיטת פרינסטון וב-1989 היא קיבלה שם את התואר הראשון.
במהלך לימודיה היא הייתה חברה במועדון העסקים ובמועדון העיתונאות של הסטודנטים, באוניברסיטה.
בשנת 1989 כתבה קופ את חזונה ל"הוראה לאמריקה" כתיזה בת 177 עמודים בפרינסטון.
כותרתה התיזה הייתה: "טיעון ותוכנית ליצירת חיל המורים".
היא הייתה משוכנעת שרבים בדורה מוכנים לקחת אחריות משמעותית כדי להשפיע על סביבתם ושגם סטודנטים "מובילים" יעדיפו הוראה על פני הזדמנויות משתלמות יותר.